Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1747

1. Cél és alkalmazási terület Takarmányok nyersolaj- és zsírtartalmának meghatározására szolgáló módszer. Nem alkalmazható olajos magvak és gyümölcsök analízisére. Az alább leírt két módszer használatát a takarmány tulajdonsága és összetétele határozza meg. 1.1. „A” módszer – Közvetlenül extrahálható olajok és zsírok Ez a módszer a növényi eredetû takarmány-alapanyagokra alkalmazható, kivéve a „B” módszer hatálya alá tartozókat. 1.2. „B” módszer – Összes olaj és zsír Ez a módszer az állati eredetû takarmány-alapanyagokra és az összes keveréktakarmányra alkalmazható. Ez alkalmazandó olyan anyagok esetén, amelyeknél elõzetes hidrolízis nélkül az olajok, a zsírok nem extrahálhatók ki teljesen (pl. gluten, élesztõ, burgonya fehérjék, valamint azok a termékek, amelyeket extrudálással, vagy pelyhesítéssel, vagy hõkezeléssel állítottak elõ). 1.3. Az eredmények értelmezése Minden esetben amikor a „B” módszerrel magasabb eredményt kapunk, mint az „A” módszerrel, a „B” módszerrel kapott eredmény tekintendõ helyesnek.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes